laion/Wikipedia-Exotic huggingface dataset:
Ben Davies (sündinud 1995)

Benjamin Keith Davies (sündinud 11. augustil 1995 Barrow-in-Furnessis) on Inglismaa jalgpallur, kes mängib kesk- või vasakkaitsjana Šotimaa kõrgliigaklubis Rangers. Ta alustas klubikarjääri Inglismaa klubis Preston North End. Klubi põhimeeskonnas debüteeris ta 17. jaanuaril 2013 Inglismaa esiliiga mängus Coventry City vastu ja andis selles mängus kohe ka väravasöödu. Aastatel 2013–2017 oli ta Preston North Endist peamiselt laenul teistes Inglismaa klubides: hooajal 2013/14 tugevuselt neljanda liiga klubis York City, hooaja 2014/15 esimeses pooles neljanda liiga klubis Tranmere Rovers, hooajal 2015/16 viienda liiga klubis Southport ja neljanda liiga klubis Newport County ning hooajal 2016/17 kolmanda liiga klubis Fleetwood Town. Preston North Endi põhikoosseisu kuulus Davies lõpuks alates hooajast 2017/18. 2019. aastal valiti Davies Preston North Endi aasta mängijaks. 2021. aasta veebruaris sõlmis ta lepingu Inglismaa kõrgliigaklubiga Liverpool, kuid ei mänginud klubi põhimeeskonnas kordagi. Hooajal 2021/22 oli ta Liverpoolist laenul Inglismaa esiliigaklubis Sheffield United. 2022. aasta juulis sõlmis ta nelja-aastase lepingu Rangersiga. "PNE youngster set for the top". Lancashire Evening Post. Preston. 28. jaanuar 2013. Vaadatud 7. detsembril 2016. Carroll, James (1. veebruar 2021). "Liverpool seal signing of Ben Davies on long-term deal". Liverpool F.C. Vaadatud 1. veebruaril 2021. "Ben Davies: Rangers sign defender from Liverpool on four-year deal". BBC Sport. 19. juuli 2022. Vaadatud 21. juulil 2022.  Ben Davies (sündinud 1995) – pildid, videod ja helifailid Wikimedia Commonsis Profiil Rangers FC kodulehel
Streževoi

Streževoi (vene keeles Стрежевой) on linn Venemaal Tomski oblastis. Linn asub oblasti loodeosas, Obi lisajõe Possali ääres Handi-Mansimaa piiri läheduses. Streževaja küla ehitati 1930. aastatel eriümberasujatele. 1966. aastal rajati küla juurde naftatööliste asula Streževoi. Aleviks sai Streževoi 1967. aastal ja linnaks 1978. aastal. Стрежевой "Мой Город" : Народная энциклопедия городов и регионов России. Vaadatud 21. juulil 2023
Max Plancki-Humboldti uurimispreemia

Max Plancki-Humboldti uurimispreemia, kuni 2018. aastani Max Plancki uurimispreemia (saksa keeles Max-Planck-Humboldt-Forschungspreis; Max-Planck-Forschungspreis) on teaduspreemia, millega Max Plancki Ühing koos (alates 2018. aastast) Alexander von Humboldti Fondiga tunnustab rahvusvahelise teaduskoostöö edendamise raames teadlasi. Teaduspreemia asutati 1990. aastal. 1990. aastal pälvisid preemia 35 teadlast. 1992. aastal, kui preemiasaajate hulgas oli ka Eesti akadeemik Endel Lippmaa, oli premeerituid kokku 72. Alates 1995. aastast hakkas preemiasaajate hulk aastati vähenema. Aastatel 2004–2016 piirduti vaid kahe laureaadi nimetamisega. Alates 2018. aastast on preemiasaajaid üks. Max Plancki medal Max-Planck-Humboldt-Forschungspreis. mpg.de
Liel Abada

Liel Abada (heebrea keeles ליאל עבדה, sündinud 3. oktoobril 2001 Petah-Tikva) on Iisraeli jalgpallur, kes mängib äärepooliku või ründajana Major League Socceri (MLS) klubis Charlotte ja Iisraeli jalgpallikoondises. Ta alustas klubikarjääri kodulinnaklubis Petah-Tikva Maccabi, mille põhimeeskonnas debüteeris ta 2019. aastal. 2020. aastal tõusis ta Petah-Tikva Maccabiga Iisraeli esiliigast kõrgliigasse. Hooajal 2020/21 lõi Abada Iisraeli kõrgliigas 12 väravat, millega jagas koos Haifa Maccabi mängija Tjaronn Cheryga parimate väravalööjate arvestuses teist kohta. 2021. aasta juulis siirdus 3,6 miljoni euro eest Šotimaa kõrgliigaklubisSE Celtic, kellega sõlmis viieaastase lepingu. Celticu põhimeeskonnas debüteeris Abada 20. juulil 2021 UEFA Meistrite Liiga eelringi mängus Taani klubi Midtjyllandi vastu. Šotimaa kõrgliigas lõi ta esimese värava 21. augustil 2021 mängus St Mirreni vastu. Šotimaa kõrgliigas lõi Abada hooajal 2021/22 kümme väravat. Ka järgmisel hooajal jäi tema arvele kümme väravat. Mõlemal hooajal tuli ta Celticuga Šotimaa meistriks. Lisaks valiti Abada Šotimaa kõrgliiga hooaja 2021/22 parimaks noormängijaks. 2024. aasta märtsis liitus Abada Charlotte'iga. Iisraeli jalgpallikoondises tegi Abada debüüdi 5. juunil 2021 sõprusmängus Montenegro vastu. Koondisekarjääri esimese värava lõi ta 2. juunil 2022 UEFA Rahvuste Liiga mängus Islandi vastu. Celtic Scottish Premiership: 2021–22, 2022–23 Scottish Cup: 2022–23 Scottish League Cup: 2021–22, 2022–23 "Celtic sign Israel winger Abada". BBC Sport. "Liel Abada: Celtic winger departs for Major League Soccer side Charlotte FC". BBC Sport. 7. märts 2024. Vaadatud 8. märtsil 2024.
Bolotnoje

Bolotnoje (vene keeles Болотное) on linn Venemaal Novosibirski oblastis, Bolotnoje rajooni halduskeskus. Linn asub oblasti idaosas Lääne-Siberi madalikul Kemerovo oblasti piiri ääres, Novosibirskist ligi 125 km kirdes. Küla rajati 1805. aastal postijaama juurde. Bolotnoje sai aleviks 1931. aastal ja linnaks 1943. aastal. Болотное "Мой Город" : Народная энциклопедия городов и регионов России. Vaadatud 21. juulil 2023
Kinshasa

Kinshasa on Kongo DV pealinn ja suurim linn. Asub Kongo jõe ääres, Brazzaville'i vastaskaldal. Linn on tekkinud 1881. aastal Henry Morton Stanley rajatud tugipunkti juurde ja nimetati Belgia kuninga Leopold II auks Léopoldville'iks. 1965. aastal sai linn oma tänapäevase nime kunagi läheduses asunud küla järgi. 1898. aastal valmis 366 km pikkune raudteelõik Kinshasast Matadisse. Linnast kagus asub Ndjili rahvusvaheline lennuväli.  Kinshasa – pildid, videod ja helifailid Wikimedia Commonsis
Kargat

Kargat (vene keeles Каргат) on linn Venemaal Novosibirski oblastis, Kargati rajooni halduskeskus. Linn asub Kargati jõe ääres, Novosibirskist ligi 170 km läänes. Linna läbib Siberi raudtee. Kargat rajati garnisoniasulana 18. sajandi keskpaiku. Kargat sai aleviks 1925. aastal ja linnaks 1965. aastal. Каргат "Мой Город" : Народная энциклопедия городов и регионов России. Vaadatud 21. juulil 2023
Togutšin

Togutšin (vene keeles Тогучин) on linn Venemaal Novosibirski oblastis, Togutšini rajooni halduskeskus. Linn asub oblasi idaoses Inja jõe ääres, Novosibirskist ligi 100 km idas. Linna läbib Novosibirsk–Novokuznetski raudteeliin. Togutšin on asutatud 1687. aastal. Togutšin sai aleviks 1935. aastal ja linnaks 1945. aastal. Тогучин "Мой Город" : Народная энциклопедия городов и регионов России. Vaadatud 21. juulil 2023
Tšerepanovo

Tšerepanovo (vene keeles Черепаново) on linn Venemaal Novosibirski oblastis, Tšerepanovo rajooni halduskeskus. Tšerepanovo asub Novosibirskist ligikaudu 80 km lõunas. Svobodnõi asula tekkis 1912. aastal seoses Novosibirsk–Barnauli raudtee ehitamisega. Tšerepanovo raudteejaam avati 1915. aastal. 1921. aasta juulis nimetati Svobodnõi ümber Tšerepanovoks. Linnaõigused sai Tšerepanovo 1925. aasta detsembris. Черепаново "Мой Город" : Народная энциклопедия городов и регионов России. Vaadatud 21. juulil 2023
Barry Bannan

Barry Ryan Bannan (sündinud 1. detsembril 1989 Airdries) on Šotimaa jalgpallur, kes mängib poolkaitsjana Inglismaa esiliigaklubis Sheffield Wednesday. Ta on klubi meeskonna kapten. Aastatel 2002–2004 kuulus ta Celticu noortesüsteemi. Seejärel liitus ta Inglismaa klubiga Aston Villa. 2008. aasta suvel sõlmis ta Aston Villga esimese profilepingu. Klubi põhimeeskonnas debüteeris ta 17. detsembril 2008 UEFA karika alagrupiturniiri mängus Saksamaa klubi Hamburger SV vastu. Hooaja 2008/09 teises pooles oli ta Aston Villast laenul Inglismaa esiliigaklubis Derby County, hooajal 2009/10 samasse liigasse kuuluvas Blackpoolis ja hooaja 2010/11 teises pooles samasse liigasse kuuluvas Leeds Unitedis. Aston Villa meeskonnas debüteeris Bannan Inglismaa kõrgliigas 14. augustil 2010 hooaja avamängus West Ham Unitedi vastu. Esimese värava lõi ta Aston Villas viis päeva hiljem UEFA Euroopa Liiga play-off '​i ringi kohtumises Austria klubi Viini Rapidi vastu. Aston Villa meeskonnas hakkas Bannan enam mänguaega saama hooajal 2011/12. 25. septembril 2011 lõi ta Inglismaa kõrgliigas penaltist värava Queens Park Rangersi vastu. 2013. aasta septembris sõlmis ta kolmeaastase lepingu Inglismaa kõrgliigaklubiga Crystal Palace. Hooaja 2014/15 teises pooles oli ta laenul Inglismaa esiliigaklubis Bolton Wanderers. Hooajal 2021/22 tema löödud värav Milton Keynes Donsi vastu valiti League One'i hooaja parimaks. Alates hooajast 2015/16 on Bannan mänginud Sheffield Wednesdays. Kohe esimesel hooajal valiti ta Inglismaa esiliiga hooaja sümboolsesse koosseisu. Aastatel 2021–2023 mängis ta klubiga kaks hooaega Inglismaa tugevuselt kolmandas liigas League One. Mõlemal hooajal valiti ta League One'i hooaja sümboolsesse koosseisu. Bannan on valitud Sheffield Wednesday aasta mängijaks 2021 ja 2022. Šotimaa jalgpallikoondises mängis Bannan aastatel 2010–2017 kokku 27 korda. Howell, Bill (1. juuli 2008). "Barry Bannan signs two year deal with Aston Villa". Birmingham Mail. Originaali arhiivikoopia seisuga 4. oktoober 2012. Vaadatud 17. detsembril 2008. "Bannan lands Goal of the Season award!". Sheffield Wednesday F.C. 24. aprill 2022. Originaali arhiivikoopia seisuga 24. aprill 2022. Vaadatud 24. aprillil 2022.
Nižni Novgorodi Jumalaema Rõõmukuulutamise klooster

Jumalaema Rõõmukuulutamise klooster (vene keeles Благовещенский монастырь) on 13. sajandil asutatud mungaklooster Nižni Novgorodis Venemaal, piirkonna vanim klooster. Asub Nižegorodi linnaosas Oka paremal kaldal, Oka Volgasse suubumise koha lähedal. Enamjaolt 17. sajandil ehitatud kloostrikompleksi kuulub lisaks 17. sajandil ehitatud Jumalaema Rõõmukuulutamise peakirikule, Radoneži Sergiuse kirikule ja Jumalaema Uinumise kirikule kaks hilisemat kirikut, väike puust kabel ja 17. sajandi kellatorn. 17. sajandist pärinevad ka kloostri haiglakorpus, munkade eluruumid ja kalmistu; kloostril on veel hulk tänapäevaseid juurdeehitisi. Kloostrist kirdes asub püha allikas. Jumalaema Rõõmukuulutamise peakirik 2014. aastal 1837. aastal ehitatud Moskva metropoliidi Aleksiuse kirik 2010. aastal Jumalaema Uinumise kirik ja Andreas Esmakutsutule pühitsetud väravakirik Väike Radoneži Sergiuse kirik Kloostri haiglahoone 2016. aastal Munkade elumaja, tagaplaanil vaimulik seminar Kunagine Aleksiuse kabel (hävinud) Allikas Нижегородский район. Благовещенский монастырь. - sobory.ru
Greg Taylor

Greg John Taylor (sündinud 5. novembril 1997 Greenockis) on Šotimaa jalgpallur, kes mängib vasakkaitsjana Šotimaa kõrgliigaklubis Celtic ja Šotimaa jalgpallikoondises. Aastatel 2008–2014 kuulus ta Rangersi noortesüsteemi. Seejärel liitus ta Kilmarnockiga, mille põhimeeskonnas debüteeris ta Šotimaa kõrgliigas 2016. aasta mais. Kilmarnocki põhikoosseisu kuulus ta alates hooajast 2016/17. Esimese värava Šotimaa kõrgliigas lõi ta 30. märtsil 2019 mängus Hamilton Academicali vastu. 2019. aasta septembris sõlmis ta nelja-aastase lepingu Celticuga. Hooaegadel 2019/20, 2021/22 ja 2022/23 on ta Celticuga tulnud Šotimaa meistriks. Hooajal 2022/23 valiti Taylor Šotimaa kõrgliiga hooaja sümboolsesse koosseisu. Šotimaa jalgpallikoondises debüteeris Taylor 11. juunil 2019 EM-i valikmängus Belgia vastu. Ta kuulus Šotimaa koondisse 2021. aasta Euroopa meistrivõistlustel. Celtic Scottish Premiership: 2019–20, 2021–22 ja 2022–23 Scottish Cup: 2019–20, 2022–23 Scottish League Cup: 2021–22, 2022–23 "Greg Taylor: Celtic clinch signing of Kilmarnock & Scotland left-back". BBC Sport. 2. september 2019. Vaadatud 2. septembril 2019.
Nikola Tesla

Nikola Tesla (serbia Никола Тесла; 10. juuli 1856 Smiljan, Austria keisririik (praegu Horvaatia) – 7. jaanuar 1943 New York) oli serbia päritolu leiutaja, elektri- ja mehaanikainsener ning füüsik, kes töötas Ameerika Ühendriikides. Tema nime järgi on nimetatud SI-süsteemi magnetilise induktsiooni mõõtühik tesla, mille tähis on T. Nikola Teslat peetakse üheks tähtsamaks panustajaks elektri kasutuselevõttu ärilisel eesmärgil. Samuti on märkimisväärsed paljud tema edasiarendused elektromagnetismi vallas 19. sajandi lõpus ja 20. sajandi alguses. Tesla patendid ja teoreetiline töö on aluseks nüüdisaegsetele vahelduvvoolu elektrienergia süsteemidele, mille hulka kuuluvad ka mitmefaasiline elektrijaotuse süsteem ja vahelduvvoolu elektrimootor. Lisaks emakeelele, serbohorvaadi keelele valdas Tesla seitset keelt: inglise, itaalia, ladina, prantsuse, saksa, tšehhi ja ungari keelt. 1875 asus ta õppima Grazis keiserlikus ja kuninglikus tehnikakõrgkoolis, kuid lahkus sealt 1878 kooli lõpetamata. 1880 astus ta Karli ja Ferdinandi ülikooli Prahas, kus õppis ühe aasta. Seejärel kolis ta Budapesti, 1882 Pariisi ja 1884 USA-sse, kus asus tööle Thomas Alva Edisoni juures. 1891 sai ta USA kodakondsuse. Aastal 1943 tunnistas Ameerika Ühendriikide Ülemkohus Nikola Tesla ametlikult raadio leiutajaks. Kuigi Tesla sissetulekud olid väga suured, suri ta vaesuses. Ta ei olnud ärimees, tema ettevõtted lõppesid sageli pankrotiga. Tesla pillas raha, elades näiteks hotellides kõige kallimates tubades, kui tal raha oli ja isegi kui ei olnud. Ta oli andekas avalik esineja, ehkki talle avalik esinemine ei meeldinud, ja ta suutis paljusid ärimehi veenda oma ettevõtetesse investeerima, ehkki enamik neist raha tagasi ei teeninud. Tema järgi on nime saanud ka elektriautosid tootev Tesla Motors. 1894 – valiti Serbia Kuningliku Akadeemia liikmeks 1896 – valiti Ameerika Filosoofiaseltsi liikmeks 1896 – valiti Jugoslaavia Teaduste ja Kunstide Akadeemia auliikmeks Telegramm Vladka Mačekalt Nikola Teslale Telegramm Nikola Teslalt Vlatku Mačekule Nikola Tesla passi esimene lehekülg, 1883 Tesla trafo Seifer, Marc (1998). Wizard: The Life and Times of Nikola Tesla. Citadel Press. Lk 1740. ISBN 9781559723299. There is something in me which is only perhaps illusory," Tesla began, "[It is] like that which often comes to young, enthusiastic persons, but if I were to be sufficiently fortunate to bring about at least some of my ideas it would be for the benefit of humanity. ... If these hopes become one day a reality, my greatest joy would spring from the fact that this work would be the work of a Serb. Tesla, Nikola (2011). My inventions. Lits. ISBN 9781609421793. At that time I was under the sway of the Serbian national poetry, and therefore full of admiration for the feats of the heroes. Ülevaade Tesla elust ja loomingust (inglise keeles, keskendub Teslale kui hullule teadlasele) Valuable plaque stolen from Tesla laboratory (inglise keeles) NikolaTesla.fr - More than 1,000 documents on Tesla
Mitterndorf an der Fischa

Mitterndorf an der Fischa on vald (Gemeinde) Austrias Alam-Austria liidumaal Badeni ringkonnas. See asub 20 km Viinist kagus. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Oberwaltersdorf

Oberwaltersdorf on vald (Marktgemeinde) Austrias Alam-Austria liidumaal Badeni ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Pfaffstätten

Pfaffstätten on vald (Marktgemeinde) Austrias Alam-Austria liidumaal Badeni ringkonnas. Linna südames on Lilienfelderhof, nn kloostrimõis, mis kuulus Lilienfeldi kloostrile, kuid on renditud 99 aastaks, kuni 2105. aastani Kartause Gaming erafondile. Traditsiooniliselt 1209. aastast pärinev mõis on mänginud keskset rolli Pfaffstätteni ajaloos ja selle elanike elus, kellest paljud käisid seal lasteaias, leidsid seal lühi- või pikaajalise töökoha või abiellusid mõisa kirikus. Pfaffstätten on tuntud ka oma paljude Heuriger '​ide ja iga-aastase tänavalaada Großheuriger Pfaffstätteni poolest, mis on suurim omalaadne Austrias, kus linna kohalikud Heurigerid saavad kokku mitmepäevasel tänavafestivalil. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Josh Harding

Joshua Joel Harding (sündinud 18. juuni 1984 Reginas Saskatchewanis) on endine Kanada jäähokimängija (väravavaht). Hardingil diagnoositi 2012. aasta oktoobris hulgiskleroos, kuid ta jätkas siiski oma sportlasteed. 2013. aasta juunis pälvis ta Bill Mastertoni mälestusauhinna, mida antakse spordis suuremeelselt käitunud, tõelist sportlasvaimu üles näidanud ja kogu hingest hokile pühendunud isikutele. Harding lõpetas tippsportlaskarjääri hooajal 2014-2015. Josh Harding NHL.com lehel
Karassuk

Karassuk (vene keeles Карасук) on linn Venemaal Novosibirski oblastis, Karassuki rajooni halduskeskus. Linn asub Kulunda tasandikul, Kasahstani piirist 42 km kaugusel, Novosibirskist ligikaudu 350 km lääneedelas. Küla kohta on esimesed andmed 18. sajandi lõpust. Karassuk sai aleviks 1943. aastal ja linnaks 1954. aastal. Карасук "Мой Город" : Народная энциклопедия городов и регионов России. Vaadatud 21. juulil 2023
Skovorodino

Skovorodino (vene keeles Сковородино) on linn Venemaal Amuuri oblastis, Skovorodino rajooni halduskeskus. Linn asub Hiina piirist 54 km kaugusel, oblastikeskusest Blagoveštšenskist ligikaudu 475 km põhjaloodes. Linna läbib Siberi raudtee. Tekkis 1908. aastal Siberi raudtee ehitajate asulana ja kandis esialgu nime Zmeinõi. Hiljem sai nimeks Never-I ja 1911. aastal Ruhlovo. Ruhlovo sai linnaks 1927. aastal. Praeguse nime sai Skovorodino 1938. aastal. Сковородино "Мой Город" : Народная энциклопедия городов и регионов России. Vaadatud 21. juulil 2023
Šimanovsk

Šimanovsk (vene keeles Шимановск) on linn Venemaal Amuuri oblastis, Šimanovski rajooni halduskeskus (ei kuulu ise rajooni koosseisu). Linn asub Bolšaja Pjora jõe ääres, oblastikeskusest Blagoveštšenskist ligikaudu 190 km põhjas. Linna läbib Siberi raudtee. Asula rajati 1910. aastal seoses Siberi raudtee ehitamisega ja kandis esialgu nime Pjora. 1914. aastal avati raudteejaam, mis sai nimeks Gondatti etnograaf Nikolai Gondatti (1861–1945) auks, kes oli 1911–1917 Amuuri oblasti kuberner. Sama nime sai ka asula. 1920. aastal anti raudteejaamale nimeks Šimanovsk. Asula sai nimeks Vladimiro-Šimanovsk revolutsionäär Vladimir Šimanovski (1882–1918) auks. 1929. aastal anti asulale alevi staatus ja uueks nimeks Šimanovskaja. Hiljem oli alevi nimi Šimanovski. 1950. aastal sai asula linnaks ja uueks nimeks Šimanovsk. Шимановск "Мой Город" : Народная энциклопедия городов и регионов России. Vaadatud 21. juulil 2023
Jüri Tõnisson

Jüri Tõnisson (21. jaanuar 1929 Narva – 10. september 2020 Narva) oli eesti energeetik, koduloolane ja muinsuskaitsja. Ta lõpetas 1949. aastal Tallinna Elektromehaanika Tehnikumi. Aastatel 1949–1959 töötas ta Ahtme soojuselektrijaamas, pärast seda Balti soojuselektrijaamas kuni pensionile minekuni detsembris 1996. Ta oli 1989. aastal Narva Muinsuskaitse Seltsi asutajaliige ning alates 2003. aastast oli ta selle esimees. Ta võitles aastaid punategelaste järgi nimetatud Narva tänavate ümbernimetamise, Pimeaias Vabadussõja-aegse punaste võltsühishaua mälestusmärgi eemaldamise ja mälestiste nimekirjast kustutamise ning Laidoneri liini ehitiste väljapuhastamise, tähistamise ja eksponeerimise eest. "Narva koonduslaagri ohvrite matmispaigast". Mälestusteleht. Alutaguse Memento nr 15, detsember 2002. Lk 6 "Kellele püstitati obelisk?". Kultuur ja Elu, 3/ 2010 "Vangilaagri-elust Kreenholmi puuvillaaitades". Kultuur ja Elu, 2/ 2014 "Victoria bastion − kunagine Narva Nokia". Põhjarannik nr 131, 30. juuli 2015. Lk 6 "Kinnipidamisasutustes hukkunute tunnustamisest". Põhjarannik nr 131, 9. august 2018. Lk 4 "Miks tuleks laagrikalmistud sõjahaudadega võrdsustada". Põhjarannik nr 135, 18. august 2018. Lk 4 "Vaasa sammas". Võimaliku artikli visand. 3. märts 2013. Käsikiri Robert Treufeldti valduses "Osa Suthofi pargist, kus oli Saksa sõdurite kalmistu". Juuni–juuli 1968. Eesti Sõjamuuseumi fotokogu, KLM ET 1588:282 F "Mälestusmärk endisel Saksa sõdurite vennaskalmistul Suthofi pargis". Juuni–juuli 1968. Eesti Sõjamuuseumi fotokogu, KLM ET 1588:283 F "Vaade Laagnalt Sinimägedele". 1969. Eesti Sõjamuuseumi fotokogu, KLM ET 1588:279 F "Sõjas kannatada saanud puu Vepskülas". 1969. Eesti Sõjamuuseumi fotokogu, KLM ET 1588:280 F "Narva Peetri kalmistu värav". 15. mai 1971. Eesti Sõjamuuseumi fotokogu, KLM ET 1588:278 F 2009 – Valgetähe V klassi teenetemärk Tema lell oli sõjaväelane Aleksander Tõnisson. Kultuurimälestis nr 46 "Vabadussõjas hukkunute ühishaud". Kultuurimälestiste register, vaadatud 21. juuli 2023 Eesti Vabariigi teenetemärkide kavalerid Ahto Siig. "Võimalik, et nn. Laidoneri liini säilmed võetakse riigi kaitse alla". Eesti Päevaleht = Estniska Dagbladet nr 18, 8. mai 1997. Lk 9 artikli foto: "Eesti idapiiri kaitserajatise varemed Kudruküla kandis". Foto: Jüri Tõnisson. Eesti Rahva Muuseumi fotokogu, ERM Fk 3051:5336 "MUINSUSKAITSJAD ON KOLLEDŽI UUE HOONE EHITAMISE VASTU". Põhjarannik, 8. märts 2005 "Eesti aja lood I-IV". Mati Talvik, režissöör Indrek Kangur, toimetaja Renita Timak. Videosalvestis DVD-l, 1 tund 52 min. Tallinn: Eesti Rahvusringhääling, 2008 Irina Tokareva. "AJALUGU: Vabadussõjas langenute mälestussammas roostetab ja laguneb. Vandaalide lõhutud kalmistu ootab presidenti". Põhjarannik nr 28, 11. veebruar 2009. Lk 4 Taastrükk: Põhjarannik nr 43, 6. märts 2015. Lk 7 Ilja Smirnov. "Küünlad olematu Vana-Narva mälestuseks". Põhjarannik nr 43, 5. märts 2014. Lk 4 "Linna väärikuse küsimus". Põhjarannik nr 209, 13. detsember 2017. Lk 2 Ants Kraut. "Jüri Tõnissoni mälestuseks". Põhjarannik nr 104, 15. september 2020. Lk 6
Krodzinieki

Krodzinieki on küla (mazciems) Lätis Ogre piirkonna Laubere vallas. Küla asub valla lõunaosas Aviekste jõe kaldal. Krodzinieki jääb valla keskusest Lauberest 9, piirkonna keskusest Ogrest 32 ja Riiast 68 kilomeetri kaugusele. Külla jääb Krodzinieki bussipeatus. Asula on tekkinud endise Laubere mõisa (Laubern) keskuse ja Šmīde kõrtsi juurde. Nii on seda vanasti ka Laubereks või Laubermuižaks nimetatud. Looduskaitse all on tammed (esimese ümbermõõt 4 ja kõrgus 25 meetrit, teisel ümbermõõt 4,16 ning kõrgus 26 meetrit, kolmandal ümbermõõt 4,18 ja kõrgus 27 meetrit, neljandal ümbermõõt 5,57 ning kõrgus 27 meetrit, viiendal ümbermõõt 5,45 ja kõrgus 29 meetrit, kuuendal ümbermõõt 5,11 ning kõrgus 25 meetrit, seitsmendal ümbermõõt 5,73 ja kõrgus 27 meetrit, ning kaheksandal ümbermõõt 4,3 ja kõrgus 26 meetrit. Aastal 2008 oli külas 50 elanikku. Vietvārdu datubāze Autotransporta direcija Latvijas pagasti. Enciklopēdija. 1. sējums. Rīga : A/S Preses nams. 2001. 548. lk. ISBN 9984-00-412-0. Latvijas ceļu karte. Mērogs 1:200 000. Šoseju un zemesceļu departaments. 1940. Rīga Latvijas īpaši aizsargājamām dabas teritorijām dabas datu pārvaldības sistēmā OZOLS
Ångermanlandi hertsog

Ångermanlandi hertsog (rootsi hertig av Ångermanland) on Rootsi kuninglik tiitel, mida alates oma sünnist 2015. aastal kannab Rootsi prints Nicolas.
Cēsītes

Cēsītes (vanasti ka Mazrozeņi) on küla (mazciems) Lätis Ogre piirkonna Laubere vallas. Küla asub valla lõunaosas Aviekste jõe kaldal. Cēsītes jääb valla keskusest Lauberest 7, piirkonna keskusest Ogrest 34 ja Riiast 70 kilomeetri kaugusele. Külla jääb Kārklaziedi bussipeatus. Looduskaitse all on mänd ümbermõõduga 2,88 ja kõrgusega 16 meetrit, ning sanglepp ümbermõõduga 2,85 ja kõrgusega 17 meetrit. Läti Ruumiandmete Agentuur Topogrāfiskās kartes lapa 57-Madliena, 1926. gads Vietvārdu datubāze Autotransporta direcija Latvijas īpaši aizsargājamām dabas teritorijām dabas datu pārvaldības sistēmā OZOLS
Blekinge hertsoginna

Blekinge hertsoginna on Rootsi kuninglik tiitel, mida alates oma sünnist 2018. aastal kannab Rootsi printsess Adrienne. Aastail 1242–1260 oli Blekinge hertsog Valdemar II poeg Knud Valdemarsen.
Laurent Brossoit

Laurent Brossoit (sündinud 23. märts 1993 Port Alberni, Briti Columbia) on Kanada jäähokimängija, kes mängib väravavahina NHL-i klubis Winnipeg Jets. Laurent Brossoit NHL.com lehel
Pottendorf

Pottendorf on vald (Marktgemeinde) Austrias Alam-Austria liidumaal Badeni ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Pottenstein (Alam-Austria)

Pottenstein on vald (Marktgemeinde) Austrias Alam-Austria liidumaal Badeni ringkonnas. Pottenstein asub Wienerwaldis Triestingi orus. Pottensteinis sündis ooperisopran Daniela Fally. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.